રાજયપાલ દ્વારા જ આ સરકારને એવા શપથ લેવડાવાયા હતા કે, સરકાર કોઇની પર અત્યાચાર કરશે નહીં કે કોઇની સાથે રાગ-દ્રૈષથી વર્તશે નહીં, પરંતુ મુખ્યમંત્રી ભેદભાવપૂર્વક વર્તી રહ્યા છે અને બંધારણનો પણ ભંગ કરી રહ્યા છે. તેથી અમારી માગણી છે કે સરકારને યોગ્ય સૂચના અપાય કે ગુજરાતના કોઇ પણ નાગરિક પ્રત્યે રાગ કે દ્રેષ રાખવામાં આવે નહીં. કોઇની સામે ખોટા કેસ કરવામાં ન આવે કે ખોટી રીતે કાર્યવાહી કરતા તમે અટકાવો તેવી પણ અમારી માગણી છે. ચૂંટણી દરમિયાન ચૂંટણી કમિશન અને ચૂંટણી તંત્ર પાસની ટીમને સતત અવરોધરૂપ બની રહી હતી. ચૂંટણી પંચ સત્તાધારી પક્ષના ઇશારે કામ કરતું હતું. ૧૪૪ની કલમનો સતત ઉપયોગ સભા રોકવામાં કરવામાં આવતો હોવાથી તેને રોકવાની માગ પણ હાર્દિકે કરી હતી.